CELEX: 32010D0747
Language: hu
Date: 2010-12-02 00:00:00
Title: A Tanács 2010/747/KKBP határozata ( 2010. december 2. ) az Európai Unió palesztin területeken folytatott rendőri missziójáról (EUPOL COPPS) szóló 2005/797/KKBP együttes fellépés és a 2009/955/KKBP tanácsi határozat módosításáról

4.12.2010   
            
            
               HU
            
            
               Az Európai Unió Hivatalos Lapja
            
            
               L 318/44
            
         A TANÁCS 2010/747/KKBP HATÁROZATA
   (2010. december 2.)
   az Európai Unió palesztin területeken folytatott rendőri missziójáról (EUPOL COPPS) szóló 2005/797/KKBP együttes fellépés és a 2009/955/KKBP tanácsi határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikkének (2) bekezdésére,
   mivel:
   
               (1)
            
            
               A Tanács 2005. november 14-én hároméves időtartamra elfogadta az Európai Unió palesztin területeken folytatott rendőri missziójáról (EUPOL COPPS) szóló 2005/797/KKBP együttes fellépést (1). Az EUPOL COPPS operatív szakasza 2006. január 1-jén kezdődött meg. A 2008/958/KKBP együttes fellépés (2)2010. december 31-ig meghosszabbította a 2005/797/KKBP együttes fellépést.
            
         
               (2)
            
            
               A 2009/955/KKBP tanácsi határozat (3) meghatározta az EUPOL COPPS misszióval kapcsolatos kiadások fedezésére szánt pénzügyi referenciaösszeget a 2010. január 1-jétől2010. december 31-ig terjedő időszakra. Ezt a pénzügyi referenciaösszeget a misszió operatív igényeinek fedezése érdekében meg kell emelni.
            
         
               (3)
            
            
               A 2005/797/KKBP együttes fellépést és a 2009/955/KKBP határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2005/797/KKBP együttes fellépés 14. cikkének helyébe a következő szöveg lép:
   
      „14. cikk
      Pénzügyi rendelkezések
      (1)   Az EUPOL COPPS misszióval járó kiadások fedezésére szánt pénzügyi referenciaösszeg a 2010. január 1-jétől2010. december 31-ig terjedő időszakra 6 870 000 EUR.
      (2)   Az (1) bekezdésben említett összegből finanszírozott kiadásokat az Európai Unió általános költségvetésére alkalmazandó eljárások és szabályok szerint kell kezelni. Szerződési ajánlatot a misszióban pénzügyi szempontból részt vevő harmadik államok, fogadó felek és – amennyiben a misszió operatív igényei megkövetelik – szomszédos országok állampolgárai is tehetnek.
      (3)   A misszióvezető/rendőrbiztos teljes jelentési kötelezettséggel tartozik a Bizottságnak, aki felügyeli annak a szerződése keretében vállalt tevékenységeit.
      (4)   A pénzügyi rendelkezések tiszteletben tartják az EUPOL COPPS operatív követelményeit, beleértve a felszerelés kompatibilitását és a csapatok interoperabilitását.
      (5)   A kiadások ezen együttes fellépés hatálybalépésének napjától elszámolhatók.”
   
   2. cikk
   A 2009/955/KKBP határozat 2. cikkét el kell hagyni.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2010. december 2-án.
      
         
            a Tanács részéről
         
         
            az elnök
         
         M. WATHELET
      
   
   
      (1)  HL L 300., 2005.11.17., 65. o.
   
      (2)  HL L 338., 2008.12.17., 75. o.
   
      (3)  HL L 330., 2009.12.16., 76. o.